stanford-oval/wikipedia huggingface dataset:
Rufus Isaacs Reading

Sir Rufus Isaacs, sittemmin lordi Reading, noin vuonna 1910.
Rufus Daniel Isaacs, Readingin 1. markiisi, Readingin jaarli, Erleigh of Erleighin varakreivi, Reading of Erleighin varakreivi, Reading of Erleighin paroni (10. lokakuuta 1860 Lontoo – 30. joulukuuta 1935 Lontoo) oli brittiläinen poliitikko, tuomari ja virkamies, joka toimi Intian varakuninkaana vuosina 1921–1926 ja Britannian ulkoministerinä lyhyen aikaa vuonna 1931.
Isaacs aloitti uransa asianajajana vuonna 1887 ja menestyi varsinkin yritysten ja ammattiliittojen lakimiehenä. Hän oli vuosina 1904–1914 parlamentin alahuoneessa liberaalien edustajana. Isaacsista tuli 1910 Herbert Henry Asquithin hallituksen Solicitor General ja samana vuonna Attorney General (kruununjuristi). Samana vuonna hänet lyötiin myös ritariksi. Vuonna 1912 hänestä tehtiin ensimmäisenä Attorney Generalina kabinetin jäsen. Isaacs joutui yhtenä ministereistä epäillyksi korruptioskandaalissa, joka liittyi hänen veljensä Godfrey Isaacsin johtaman Marconi Wireless Telegraph Company of America -lennätinyhtiön osakkeilla käytyyn kauppaan. Alahuoneen nimittämä tutkintakomitea kuitenkin vapautti Isaacsin ja joukon muita ministereitä syytteistä vuonna 1913.
Isaacs toimi vuosina 1913–1921 lordiylituomarina (Lord Chief Justice). Hän johti muun muassa Roger Casementin maanpetosoikeudenkäyntiä. Hän sai 1914 Readingin paronin arvon ja hänet korotettiin 1916 varakreiviksi ja 1917 jaarliksi. Ensimmäisen maailmansodan aikana hän pyrki lähentämään Britanniaa ja Yhdysvaltoja ja vuonna 1915 hänen johtamansa englantilais-ranskalainen valtuuskunta sai neuvoteltua Yhdysvalloilta 500 miljoonan dollarin sotalainan. Hän toimi vuodesta 1917 Yhdysvalloissa Britannian erikoislähettiläänä ja vuosina 1918–1919 varsinaisena suurlähettiläänä. Vuonna 1921 Reading nimitettiin Intian varakuninkaaksi. Intialaisnationalistien käsittelyssä hän päätyi käyttämään kasvavassa määrin poikkeustoimia neuvottelujen sijaan. Hän vangitutti 1921 kaksi merkittävää muslimijohtajaa ja 1922 Mahatma Gandhin sekä käytti voimakeinoja kukistaakseen muslimiseparatistit Madrasissa ja sikhikapinalliset Punjabissa. Reading sai markiisin arvon jättäessään varakuninkaan tehtävän vuonna 1926.
Reading toimi Ramsay Macdonaldin hallituksen ulkoministerinä elokuusta marraskuuhun 1931.
Aiheesta muualla

Kuvia tai muita tiedostoja aiheesta Rufus Isaacs Reading Wikimedia Commonsissa
Republica

| Republica |
| --- | --- |
 Republica esiintymässä GuilFest-musiikkifestivaaleilla vuonna 2012
Tiedot
Toiminnassa:  1994–2001, 2008–
Tyylilaji:  vaihtoehtorock, alternative dance, synthpop, dance-punk, breakbeat, electronica
Kotipaikka:  Windsor, Berkshire, Englanti, Yhdistynyt kuningaskunta
Laulukieli:  englanti
Jäsenet:  Saffron Tim Dorney Johnny Male Conor Lawrence
Entiset jäsenet:  Pete Riley Andy Todd David Barbarossa Alix Tiernan Mick Pirie Nigel Champion
Levy-yhtiö:  Deconstruction, Sony BMG, Independent
Aiheesta muualla
Kotisivut
Infobox OKNimi-testi OK: 
Republica on brittiläinen vaihtoehtorockyhtye, joka perustettiin Windsorissa Berkshiressä vuonna 1994. Heidän suurin suosionsa ajoittuu vuosille 1996–1999. Yhtyeen nykyinen kokoonpano koostuu Saffronista (laulu), Tim Dorneysta (koskettimet), Johnny Malesta (kitara) sekä Conor Lawrencesta (rummut).
Republica meni tauolle vuonna 2001 ja palasi takaisin yhteen vuonna 2008. Yhtye on tunnettu parhaiten vuoden 1996 hittikappaleestaan ”Ready to Go”.
Jäsenet > Nykyinen kokoonpano

Saffron (oik. Samantha Sprackling, s. 3. kesäkuuta 1968 Ibadan, Nigeria) – laulu, tamburiini (1994–2001, 2008–)
Tim Dorney (s. 30. maaliskuuta 1965 Ascot, Berkshire) – koskettimet, äänisuunnittelu, piano (1994–2001, 2008–)
Johnny Male (s. 10. lokakuuta 1963 Windsor, Berkshire) – kitara, taustalaulu (1994–2001, 2008–)
Conor Lawrence – rummut (2012–)
Jäsenet > Entiset jäsenet

Pete Riley – rummut (1998–2001)
Andy Todd – koskettimet, akustinen kitara, taustalaulu (1994–1997)
David Barbarossa – rummut (1994–1997)
Alix Tiernan – lyömäsoittimet (1994–1995)
Mick Pirie – bassokitara (1994–1995)
Nigel Champion – rummut (2008–2012)
Diskografia > Studioalbumit

Republica (1996)
Speed Ballads (1998)
Diskografia > Kokoelma-albumit

Ready to Go: The Best of Republica (2002)
Diskografia > Livealbumit

Live at the Astoria (2013)
Diskografia > EP:t

Christiana Obey (2013)
Diskografia > Singlet

”Out of This World” (1994)
”Bloke” (1995)
”Ready to Go” (1996)
”Ready to Go” (Remix) (1997)
”Drop Dead Gorgeous” (1997)
”From Rush Hour with Love” (1998)
”Try Everything” (1998)
”Ready to Go” (Tomcraftin kanssa) (2007)
”Ready to Go 2010” (2010)
Diskografia > Musiikkivideot

”Bloke” (1996)
”Ready to Go” (UK version) (1996)
”Ready to Go” (US version) (1997)
”Drop Dead Gorgeous” (1997)
”From Rush Hour with Love” (version 1) (1998)
”From Rush Hour with Love” (version 2) (1998)
”Try Everything” (1998)
”Christiana Obey” (2013)
Aiheesta muualla

Kuvia tai muita tiedostoja aiheesta Republica Wikimedia Commonsissa
Republica esiintymässä San Antoniossa Texasissa joulukuussa 1996.
SEAT León (2020)

| SEAT León Typ KL |
| --- | --- |

Valmistustiedot
Valmistusmaa:   Espanja
Valmistaja:  SEAT
Konserni:  Volkswagen Group
Valmistusvuodet:  2020–
Korimalli:  5-ovinen hatchback 5-ovinen farmari
Luokka:  C-segmentti
Edeltäjä:  SEAT León (Typ 5F)
Teknisesti samankaltaisia:  Audi A3 (Typ 8Y) Cupra Formentor Ford Tourneo Connect III Škoda Octavia (Typ NX) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R3 R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen kaksoiskytkin 7-vaihteinen kaksoiskytkin
SEAT León Typ KL on SEAT Leónin neljännen sukupolven malli, jota on valmistettu vuodesta 2020 lähtien.
SEAT León Typ KL (2020–)

Neljännen sukupolven León esiteltiin tammikuussa 2020. Se perustuu samalle MQB-pohjalevylle kuin edeltäjänsä, mutta kasvoi kokoa 90 millimetriä kokonaispituudeltaan ja 50 millimetriä akseliväliltään.
Vuoden 2020 Euro NCAP -kolaritestistä León sai tulokseksi täydet viisi tähteä.
Bensiinimoottorivalikoimassa ovat kolmesylinterinen 1,0-litrainen (109 hv) sekä nelisylinteriset 1,5- (128/148 hv) ja 2,0-litraiset (187 hv), jotka ovat kaikki turboahdettuja. 1,0- ja 1,5-litraiset ovat saatavana kevythybridijärjestelmällä varustettuna. Lisäksi on ladattava hybridimalli 1,4-litraisella bensiinimoottorilla. Dieselmoottori on 2,0-litrainen (113/148 hv).
Urheilullinen Cupra León on valittavana joko 1,4-litraisena ladattavana hybridimallina, jossa bensiinimoottorin ja sähkömoottorin yhteisteho on 245 hevosvoimaa, tai 2,0 TSI (245/300/310 hv) -bensiinimoottorilla. Tehokkain malliversio on saatavana ainoastaan nelivetoisena ja farmarikorisena.
Aiheesta muualla

Kuvia tai muita tiedostoja aiheesta SEAT León (2020) Wikimedia Commonsissa
SEAT León ST
Cupra León
Saksan 3. armeija

| 3>  armeija |
| --- | --- |

Toiminnassa:  22. elokuuta – 21. lokakuuta 1939
Valtio:   Saksa
Puolustushaarat:   Maavoimat
Koko:  2–4 armeijakuntaa, useita divisioonia
Sodat ja taistelut:  Toinen maailmansota
Komentajat
Tunnettuja komentajia:  Georg von Kühler
Georg von Kühler
Saksan 3. armeija (saks. 3. Armee) oli Saksan maavoimien armeijatason yhtymä toisessa maailmansodassa.
Historia

Wehrkreis I perusti 22. elokuuta 1939 koulutusarmeija 3:n (saks. Übungs-Armeeoberkommando 3), joka nimettiin 28. elokuuta 3. armeijaksi. Armeijankomentajana oli kenraalieversti Georg von Kühler ja sen esikuntapäällikkönä oli kenraalimajuri Herbert von Böckmann. Armeija liitettiin 3. lokakuuta Puolan rajalle koottuun Pohjoiseen armeijaryhmään. 21. lokakuuta armeija lakkautettiin ja pääosa sen henkilöstöstä siirrettiin 16. armeijaan.
Ruskomyrkkyluikero

| Ruskomyrkkyluikero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Blennioidei
Heimo::  Luikerot Blenniidae
Suku::  Meiacanthus
Laji::  mossambigus
Kaksiosainen nimi
 Meiacanthus mossambigus  Smith, 1959 
Infobox OKNimi-testi OKIUCN-testi OK: 
Ruskomyrkkyluikero (Meiacanthus mossambicus) on luikeroihin kuuluva kala. Sen purema on myrkyllinen.
Koko ja ulkonäkö

Ruskomyrkkyluikero kasvaa noin 9 cm pitkäksi. Se on ruskeansävyinen keltaista pyrstöä lukuun ottamatta.
Alkuperä

Ruskomyrkkyluikero elää luonnossa Intian valtameren länsiosassa: Itä-Afrikan, Komorosaarten ja Madagaskarin rannikolla. Se pysyttelee koralliriuttojen läheisyydessä, etenkin sellaisissa osissa joissa korallit kasvavat melko hitaasti ja niistä on irronnut kiviä ja korallisoraa.
Käyttäytyminen

Ruskomyrkkyluikero on rauhallinen kala. Jos petokala nappaa sen suuhunsa, ruskomyrkkyluikero puraisee myrkkyhampaillaan petoa suuhun ja pelastuu. Kalan purema on myrkyllinen ja voi aiheuttaa allergisen reaktion.
Vesiolot ja ravinto

Ruskomyrkkyluikero syö lihapitoista ruokaa: massiäyriäisiä, artemiaa ja kuivaruokia. Sitä tulisi ruokkia useita kertoja päivässä. Se elää 24–28-asteisessa merivedessä.
SUE CD 7

| Sue CD 7 Eri esittäjiä |
| --- | --- | --- |

Kokoelmalevyn tiedot
 Julkaistu: 2008
 Formaatti: CD
 Tyylilaji: death metal, thrash metal, grindcore
 Levy-yhtiö: Kustannusosakeyhtiö Kärki (SUECD-007)
SUE CD:n muut julkaisut
| SUE CD 6 2005 | SUE CD 7 2008 | SUE CD 8 2007 |
Sue CD 7 on  vuonna 2008 ilmestynyt Sue-lehden kokoelmalevy. Sue CD 7 on seitsemäs osa Sue-kokoelmalevyjen sarjassa. Levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä.
Kappaleet

Rotten Sound: The Effects
Sotajumala: Kidutus
Dillinger Escape Plan: Fix Your Face
The Scourger: Dark Invitation to Armageddon
Total Devastation: Collision Course
Strapping Young Lad: You Suck
Malummeh: Turning Point
Pain Confessor: Without Redemption, Without Remorse
Victims: How Could I Lie
Dauntless: Shelter Equals Grave
Sear: Heaven Ablaze
Vacant Coffin: Dawn of the Schitzo
Deathbound : Revolutions Against Nothing
Discard: Bleeding Lead
Turisas: To Holmgard And Beyond
De Lirium’s Order : Extermination Network
Axegressor: Luoti päähän
Gloria Morti: Until the Wretched Whimper
Vesania: Narrenschyff
Callisto: Wormwood
Ruosniemen panimo

| Ruosniemen panimo Oy |
| --- | --- |

Yritysmuoto:  osakeyhtiö
Perustettu:  2011
Kotipaikka:  Pori
Toimiala:  elintarviketeollisuus
Tuotteet:  olut
Henkilöstö:  4
Kotisivu:  www.ruosniemenpanimo.fi
Infobox OKVirheellinen NIMI-arvo: 
Ruosniemen panimo oli Porin Ruosniemessä sijaitseva porilais-espoolainen pienpanimo. Panimon tuotteet valmistettiin itse suunnitellulla ja rakennetulla laitteistolla vanhassa kivinavetassa. Vuonna 2022 panimo ilmoitti lopettavansa toimintansa.
Panimo valmisti viittä tuotetta, joista Sihteeriä oli myynnissä myös päivittäistavarakaupoissa:
Pikkupomo 6,0 %
Piirimyyjä 5,7 %
Sihteeri 4,1 %
Vahtimestari 6,1 %
Konsultti 5,7 %
Aiheesta muualla

Olutbloggarin suositukset Rautatientorin olutfestivaalille, Hs.fi 23.7.2014
Pienpanimot panevat olutta kimpassa, Satakunnan viikko (Arkistoitu – Internet Archive)
Yksi sihteeri, kiitos! Tekniikan akateemiset (Arkistoitu – Internet Archive)  11.06.2014
Ruosniemen panimo aikoo laajentua, Yle.fi 13.2.2013
Suomen panimot
| --- | --- |
Suuret panimot:   Hartwall  Olvi  Sinebrychoff 
Pienpanimot:   Hailuodon Panimo  Hollolan Hirvi  Fiskarsin Panimo  Laitilan Wirvoitusjuomatehdas  Lammin Sahti  Mallaskoski  Malmgårdin Panimo  Nokian Panimo  Panimoravintola Beer Hunter's  Panimoravintola Bruuveri  Panimoravintola Koulu  Koskipanimo (Panimoravintola Plevna)  Panimoyhtiö Hiisi  Panimoyhtiö X  Perhon Panimo  Saimaan Juomatehdas  Sonnisaari Panimo  Stadin Panimo  Stallhagen  Suomenlinnan Panimo  Teerenpeli  Vakka-Suomen Panimo 
Katso myös:   Pienpanimo  Panimo
SUE CD 3

| Sue CD 3 Eri esittäjiä |
| --- | --- | --- |

Kokoelmalevyn tiedot
 Julkaistu: 2002
 Formaatti: CD
 Tyylilaji: indierock pop hard rock
 Kesto: 70.12
 Levy-yhtiö: Kustannusosakeyhtiö Kärki (SUECD-003)
SUE CD:n muut julkaisut
| SUE CD 2 1997 | SUE CD 3 2002 | SUE CD 4 2003 |
Sue CD 3 on  vuonna 2002 ilmestynyt Sue-lehden kokoelmalevy. Sue CD 3 on kolmas osa Sue-lehden julkaisemaa Sue-kokoelmalevyjen sarjaa.
Kappaleet

Branded Women: Explanations
Sweatmaster: Lose a Day
Submerged: No Motive
The (International) Noise Conspiracy: Breakout 2001
Sunride: Inhuman Groover
The Mutants: Mambo Mutant
The Festermen: Rapunzel
Wasted: Reality Check
Cleaning Women: Za bounakih
Trouble Bound Gospel: Earth Gone Mad
The Hives: Main Offender
The Burnouts: You Lose
Hundred Million Martians: Atoll
The Huskies: Dreamin' My Dreams of You
Endstand: When Dreams Die
Kroko: Budala ptiza
Disgrace: Yeah, I Heard the Devil
The Nomads: Can't Keep the Bad Man Down
The Flaming Sideburns: Sweet Sound of L-U-V
Cosmo Jones Beat Machine: Write Me a Few Lines
Crystal Extasy: Black Roses
Marky Ramone And The Speedkings: I Don't Care Anymore
Ruotsalaisviesti

Ruotsalaisviesti on yleisurheilun viestijuoksulaji. Se koostuu neljästä osuudesta, jotka ovat eri mittaisia. Ensimmäinen juoksija juoksee sata metriä, toinen juoksija 200 metriä, kolmas juoksija 300 metriä ja neljäs 400 metriä, jolloin kokonaismatkaksi tulee yksi kilometri.
Yleensä ruotsalaisviestiä juostaan lasten ja nuorten yleisurheilukilpailussa, mutta sitä on juostu myös Tukholman IAAF Super Grand Prix -sarjaan kuuluvassa DN-galan-kilpailussa.[lähde? ] Takavuosikymmeninä laji oli muun muassa työläisolympialaisten ohjelmassa.
Sam Hornish Jr.

Sam Hornish Jr. vuonna 2008
Samuel Jon Hornish Jr. (s. 2. heinäkuuta 1979 Defiance, Ohio) on yhdysvaltalainen autourheilija, joka kilpailee kaudella 2014 sekä NASCAR Sprint Cup Seriesissä ja NASCAR Xfinity Seriesissä.
Ura

Hornish aloitti autourheilu-uransa kartingin parista, kuten moni muukin kuljettaja. Vuonna 2000 Hornish debytoi IndyCar Seriesissä PDM Racingin autolla. Hän oli tuon kauden aikana parhaimmillaan kolmas. Seuraavaksi kaudeksi Hornish siirtyi Panther Racingille ja voittikin sarjan kahtena seuraavana kautena tullen sarjan historian ensimmäiseksi tuplamestariksi. Hornish voitti IndyCar Seriesin vielä kaudella 2006. Kausi 2007 jäi hänen viimeisekseen sarjassa. Hornish kilpaili vuosina 2000-2007 IndyCarissa 119 kilpailua, joista hän otti 19 voittoa sekä kymmenen paalupaikkaa. Vuonna 2006 Hornish debytoi myös NASCAR Xfinity Seriesissä, jossa hän tuli toiseksi kaudella 2013 yhteispisteissä. Hornish on voittanut tähän mennessä sarjassa kolme osakilpailua. Vuonna 2007 Hornish aloitti ajamaan myös NASCAR:in toisessa luokassa, Sprint Cup Seriesissä. Siinä hän on sijoittunut yhdeksän kertaa kymmenen parhaan joukkoon, mutta ei ole vielä voittanut kertaakaan.
Hornish on myös toiminut SpeedTV:n asiantuntijana. Vuonna 2007 hänestä tuli brittiläisen lastenohjelman Lauri kilpa-auton kertoja. Hornish on naimisissa ja hänellä on kolme lasta.
Käännös suomeksi
Rüütle järv

| Rüütle järv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°53′31″N, 26°49′01″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Parisuu ojan valuma-alue
Järveen tulevat joet:  Parisuu oja 
Laskuoja:  Parisuu oja 
Järvinumero:  VEE2076720
Mittaustietoja
Pinnankorkeus:  84,6 m  mpy. 
Pituus:  0,6 km  
Leveys:  0,24 km  
Rantaviiva:  1,516 km  
Pinta-ala:  8 ha  
Tilavuus:  0,0002 km³  
Keskisyvyys:  2,5 m  
Suurin syvyys:  4 m  
Valuma-alue:  27,8 km²  
Saaria:  ei saaria 
 fiRüütle järv 
Rüütle järv (myös Annemõisa paisjärv, Rüütle paisjärv) on Virossa Võrumaalla Võrun kunnan Osulan ja Lilli-Annen kylissä sijaitseva padottu järviallas. Vironkielessä sana pais on suomeksi pato.
Maantietoa

Järvi on 600 metriä pitkä, 240 metriä leveä, ja sen pinta-ala on 8,0 hehtaaria. Se on muodostettu kahden metsäisen mäen väliin rakennetulla maapadolla, joka katkaisee Parisuu oja virtauksen. Tekojärvi sijaitsee Parisuu ojan jokilaaksossa ja sen rannat ovat peltomaata tai niittyä. Rannoilla on myös kuuden tilan rakennuksia ja järvelle johtaa maapadolla kulkeva kylätie. Järvi on saareton, sen keskisyvyys on 2,5 metriä ja syvänteessä on neljä metriä vettä. Sen rantaviivan pituus on 1,5 kilometriä.
Vesistösuhteita

Rüütle järv kuuluu Parisuu ojan valuma-alueeseen, sillä tekojärvi on ojan läpivirtausjärvi. Siihen tulee myös idästä pieni oja ja pohjoisesta kanavamaiseksi kaivettu Lagjaoja. Järven valuma-alueen pinta-ala on 27,8 neliökilometriä. Tekojärven laskuoja on 730 metriä pitkä Parisuu oja, joka on Võhandu jõen sivu-uoma. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Robert de Montesquiou

Giovanni Boldinin muotokuva kreivi Robert de Montesquiou-Fézensacista, Musée d'Orsay Pariisi.
Kreivi Robert de Montesquiou-Fézensac (7. maaliskuuta 1855 – 11. joulukuuta 1921 Menton) oli ranskalainen kirjailija ja dandy.
Hänestä tuli keskeinen henkilöhahmo useisiin romaaneihin, sillä hänen olemuksena herätti runsaasti ihailua. Hän toimi esikuvana Joris-Karl Huysmansin romaanin Vastahankaan (1884) des Esseintesille, Jean Lorrainin teoksen Monsieur de Phocas (1901) kreivi Muzaret’lle sekä Marcel Proustin Kadonnutta aikaa etsimässä teoksen paroni de Charlus’lle.
Elämäkerta

Kreivi Robert de Montesquiou-Fézensac oli  vanhempiensa Pauline Duraux'n ja kreivi Robert de Montesquiou-Fézensacin neljäs ja nuorin lapsi. Hän syntyi arvostettuun gascognelaiseen sukuun, joka saattoi lukea esivanhemmikseen esimerkiksi uskonsotien aikana vaikuttaneen Ranskan marsalkan ja Akvitanian käskynhaltijan Montlucin seihneurin Blaise de Lasseran de Massencomen (1502–1577) sekä Alexandre Dumas'n romaanihenkilön d’Artagnanin eli Charles de Batz de Castelmore d’Artagnan (noin 1611 ja 1615–1673). Näin siis kreivi Robertilla oli sukukokemusta kirjallisena esikuvana toimimiseen.
Vuonna 1885 Montesquiou tutustui Gabriel de Yturriin (1868–1905), joka oli syntyjään perulainen. Yturrista tuli kreivi Robertin sihteeri, kumppani ja ehkä myös rakastaja. Montesquiou eli kuitenkin hyvin siveellistä elämää, jonka avulla hän pyrki välttämään kaikki omaan homoseksuaalisuuteensa mahdollisesti liitettävät skandaalit.
Yturrin kuoleman jälkeen, jonka syynä oli diabetes, kreivi Robert valitsi sihteerikseen vuonna 1908 Henri Pinardin, joka oli Montesquioun yleinen edunsaaja hänen vuonna 1921 tapahtuneen kuolemansa jälkeen.
Robert Montesquiou herätti ihmisissä elinaikanaan hyvin voimakkaita tunteita, ja hyvinkin vastakkaisia. Taidemaalari ja essisti Jean-Louis Forain (1852–1931) kutsui häntä halventavasti ja pilkkaavasti nimellä «Grotesquiou», ranskalainen kirjailija Pierre Louÿs omisti hänelle pilkkarunon "Le comte R... de M...". Mutta kreivi Robert herätti myös suunnatonta ihastusta ja oli jatkuvasti ihailijoidensa piirittämä. Sankasta ihailijajoukosta voidaan mainita esimerkkeinä Marcel Proustin sekä pianisti Léon Delafoosen. Hänen lähimmät ja uskollisimmat ystävänä olivat serkku, kreivitär Greffulhe, Bibeson ruhtinatar, runoilija Herminie de La Brousse de Verteillac, Léonin ruhtinatar ja Rohanin herttuatar, kirjailija Judith Gautier, taidemaalari, graafikko ja piirtäjä Gustave Moreau sekä amerikkalainen taidemaalari James McNeill Whistler.
Monteusquiou tuki voimakkaasti aikansa modernia taidetta, ja hänen tukeaan saivat osakseen muun muassa runoilijat Stéphane Mallarmé ja Paul Verlaine, muusikot Claude Debussy ja Gabriel Fauré sekä taidemaalari Paul  César Helleu.
Montesquiou-Fezensacin yksityispalatsi, jonka vanhemmat rakensivat kreivi Robertille ja hänen veljelleen vuonna 1858 on vieläkin nähtävissä Pariisissa osoitteessa 1. Boulevard de Lataour-Maubourg. Rakennuksen suunnitteli arkkitehti Joseph Michel Le Soufaché, ja siinä toimii nykyisin Kiinan kansantasavallan kulttuurikeskus.
Teokset

Kreivi Robert kirjoitti yksitoista nidettä runoutta, kolme romaania, kolme nidettä muistelmia ja lukuisia teoksia kritiikistä. Hänen runoutensa – jota hän piti koko tuotantonsa oleellisimpana osana – on yleisesti julistettu hienostelevaksi ja teennäiseksi, mutta se on joka tapauksessa hyvin epätasaista. Sitä vastoin Montesquioun kirjoittama kritiikki on Marcel Proustin määritelmän mukaan kuin ”kauneuden oppitunti” koko sukupolvelle.
Teokset > Runot

Les chauve-souris, Richard, 1892
Le chef des odeurs suaves, Richard, 1893
Le parcours du rêve au souvenir, Charpentier et Fasquelle, 1895
Les hortensias bleus, Charpentier et Fasquelle, 1896
Les perles rouges, Charpentier et Fasquelle, 1899
Les paons, Charpentier et Fasquelle, 1901
Les offrandes blessées, Sansot, 1915
Nouvelles offrandes blessées, Maison du livre, 1915
Les quarante bergères : portraits satiriques en vers inédits, frontispice de Aubrey Beardsley, Librairie de France, 1925
Teokset > Romaanit

La petite demoiselle, Albin-Michel, 1911
La trépidation, Emile-Paul Frères, 1922
Teokset > Esseet

Le Chancelier de fleurs, douze stations d'amitié, La Maison du livre, Paris, 1908  (Arkistoitu – Internet Archive)
Antonio de La Gandaran muotokuva Gabriel de Yturrista.
Gustave Moreau, Omakuva, 1850.
Sam Houser

Sam Houser
Sam Houser (s. 24. toukokuuta 1971 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Dan Houserin kanssa. Sam toimii Rockstar Gamesin johtajana. Sam on toiminut tunnetun Grand Theft Auto pelisarjan toisena tuottajana ja on tehnyt peleihin myös muutaman ääniroolin. Hän on saanut Yhdysvaltain kansalaisuuden vuonna 2007.
Aiheesta muualla

Sam Houser Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Rammsteinin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 8 |  |
| ↙Livealbumit | 3 |  |
| ↙Kokoelmat | 2 |  |
| ↙EP:t | 7 |  |
| ↙Singlet | 31 |  |
| ↙Videot | 10 |  |
| ↙Musiikkivideot | 32 |  |
Tämä on luettelo Rammsteinin diskografiasta. Rammstein on vuonna 1994 perustettu saksalainen industrial metal -yhtye.
Studioalbumit

Herzeleid (1995)
Sehnsucht (1997)
Mutter (2001)
Reise, Reise (2004)
Rosenrot (2005)
Liebe ist für alle da (2009)
Rammstein (2019)
Zeit (2022)
Livealbumit

Live aus Berlin (1999)
Völkerball (2006)
Paris (2017)
DVD:t

Live aus Berlin (1999)
Links 2-3-4 (2001)
Lichtspielhaus (2003)
Amerika UK (2004)
Keine Lust UK (2005)
Rosenrot (2005)
Völkerball (2005)
Videos 1995 - 2012 (2012)
Rammstein in Amerika (2015)
Paris (2017)
Epäviralliset DVD:t

Industrial Angels
Maximum Rammstein
Muut

Rammstein (demo) (1994)
Original Single Kollektion (1998)
Schtiel (2003)
Made in Germany 1995–2011 (2011)
XXI (2015)
Singlet

Du riechst so gut (1995)
Seemann (1996)
Engel (1997)
Engel, Fan-Edition (1997)
Du hast (1997)
Das Modell (1997)
Du riechst so gut '98 (1998)
Stripped (1998)
Asche zu Asche (2001)
Sonne (2001)
Links 2-3-4 (2001)
Ich will (2001)
Mutter (2002)
Feuer frei! (2002)
Mein Teil (2004)
Amerika (2004)
Ohne dich (2005)
Keine Lust (2005)
Benzin (2005)
Rosenrot (2005)
Mann gegen Mann (2006)
Pussy (2009)
Ich tu dir weh (2010)
Haifisch (2010)
Mein Land (2011)
Mein Herz brennt (2012)
Deutschland (2019)
Radio (2019)
Ausländer (2019)
Zeit (2022)
Zick Zack (2022)